**«Ақ шағала» республикалық хореографиялық фестиваль-байқауды**

**өткізу ережелері**

**1. Жалпы ережелер**

1. «Ақ шағала» республикалық хореографиялық фестиваль-байқауды өткізу ережелері (бұдан әрі – Байқау») оның мақсатын, міндеттерін, өткізу және қаржыландыру тәртібін анықтайды.

2. Байқаудың мақсаты: білім алушылардың хореографиялық және шығармашылық қабілеттерін дамыту үшін жағдайлар жасау, үйлесімді тұлғаны тәрбиелеу мен одан әрі дамытуда жүйелі және мақсатты қызмет, рухани, моральдық және мәдени құндылықтармен таныстыру.

3. Міндеттері:

1) білім алушыларды хореографиялық өнерге, тарихи мұраға тарту, белсенді шығармашылық қызметке тарту, оларды әлеуметтендіру;

2) би мәдени дәстүрлерін қалпына келтіру, би мәдениетінің тарихын зерттеу;

3) білім алушылар тұлғаларының шығармашылық, әлемді эмоциялық танудағы эстетикалық сезімдерінің дамуы;

4) білім алушылардың эмоциялық саласының және шығармашылық қабілеттерінің ашылуы;

5) заманауи өнердегі халық дәстүрлерін сақтау;

6) балалардың патриоттық сезімін, ұлттық мәдениетті, халық дәстүрлерін құрметтеу және аялауды тәрбиелеу;

7) шығармашылықпен жұмыс істейтін мұғалімдерді ақпараттық қолдау, ұжымдар арасындағы шығармашылық байланыстарды кеңейту және білім беру ұйымдарының тәрбиешілері арасында тәжірибесін алмасу.

4. Байқауды Республикалық қосымша білім беру оқу-әдістемелік орталығы Қазақстан Республикасы Білім және ғылым министрлігінің тапсырмасы бойынша өткізеді.

5. Байқаудың әділ қазылар алқасының құрамын Қазақстан Республикасы Білім және ғылым министрлігі қалыптастырады.

**2. Байқауды ұйымдастыру уақыты және орны**

6. Республикалық байқау **2018 жылғы 1-2 қарашада** Қызылорда қаласында өткізіледі.Қатысушылардың келу күні – 2018 жылғы 31 қазан, кету күні – 3 қараша.

7. Облыстардың, Астана және Алматы қалаларының білім басқармалары басшыларының қолы қойылған байқауға қатысу туралы өтінім (1-қосымша) **2018 жылғы 1 қазанға дейін** келесі мекенжай бойынша: 000010 Астана қ., Мәңгілік ел, 8, ҚР БҒМ, bibi.abilkarimova@mail.ru электронды поштасына қабылданады, телефондары: 8 (7172) 74-22-87, 74-22-95.

8. Өтінімге қоса мыналар тіркеледі:

1) **Байқаудың облыстық (Астана и Алматы – қалалық) кезеңдері жеңімпаздарының** жәнетоп жетекшілерініңРеспубликалық байқауға қатысуы үшін жолдау туралы білім басқармасы басшысы бұйрығының көшірмесі;

2) қатысушылар туралы мәлімет (Т.А.Ж., туған жылы, сыныбы, оқу орны және білім беру ұйымының мекенжайы, тұрғылықты мекенжайы, телефоны, номинациясы, жұмыстың тақырыбы, топ жетекшілерінің аты-жөні, қызмет орны, лауазымы, ұялы телефондары);

3) қатысушылардың және топ жетекшілерінің жеке басын куәландыратын құжаттардың көшірмелері;

4) байқауға қатысушылардың орындайтын бағдарламалары.

**3. Байқауға қатысушылар**

9. Байқауға облыстық, Астана және Алматы қалалық хореография байқауларының жеңімпаздары болған 10-17 жастағы (18-ге дейін) білім беру ұйымдарының білім алушылары қатысады.

10. Қатысушылардың жалпы саны - 160 адам.

11. Байқауды өткізу орнына дейін жету жолында, іс-шараны өткізу барысында және тұрғылықты жерге қайту жолында қатысушылардың өмірі мен денсаулығының қауіпсіздігі үшін жауапкершілік облыстардың, Астана және Алматы қалаларының білім басқармалары анықтаған топ жетекшісіне жүктеледі.

12. Топ жетекшісінде келесі құжаттар болуы тиіс:

1) байқаудың облыстық, Астана және Алматы қалалық кезеңінің қорытындысы бойынша білім алушылар мен топ жетекшісін Республикалық байқауға қатысу үшін жолдау туралы білім басқармасы басшысы бұйырығының көшірмесі;

2) қатысушылар туралы мәліметтер (Т.А.Ж., туған жылы, сыныбы, оқу орны және білім беру ұйымының мекенжайы, тұрғылықты мекенжайы, телефоны, номинациясы, жұмыс тақырыбы, топ жетекшісінің аты-жөні, қызметтік лауазымы, ұялы телефоны);

3) барлық қатысушылардың және топ жетекшісінің жеке басын куәландыратын құжаттар (төлқұжат), туу туралы куәліктердің көшірмелері;

4) қатысушының денсаулығы туралы дәрігердің қолы және мөрі қойылған анықтама;

5) білім беру ұйымы басшысының қолымен және мөрімен расталған қатысушының фотосуреті бар анықтама;

6) топтың сақтандыру полисі;

7) топ жетекшілерінің іссапар куәліктері;

8) ата-аналардың сенімхаттары.

13. Әр облыстың, Астана және Алматы қалалары делегацияларының киімдерінде ерекше элементтері: галстуктар, кепкалар, бейсболкалар, эмблема, сондай-ақ жеке гигиеналық заттары болуы керек.

**4. Байқауды өткізу шарты және тәртібі**

14. Республикалық байқауды дайындау және өткізу үшін ұйымдастырушылар байқаудың ұйымдастыру комитетінің құрамын қалыптастырады.

15. Бұқаралық іс-шараларға қатысу арқылы көркем шығармашылықты насихаттау, балаларды қосымша біліммен қамтуды арттыру үшін байқау екі кезеңде өткізіледі.

1) бірінші кезең (іріктеу) – өңірлік:

мектепішілік;

аудандық (қалалық);

облыстық, Астана және Алматы қалалық.

2) екінші кезең (қорытынды) – республикалық байқау.

16. Байқаудың келесі номинациялар бойынша өткізіледі.

1. Халық биіжәне халық стиліндегі би:

а) әлем халықтарының билері;

б) қазақ биі.

2. Қазіргі заман биі:

а) эстрадалық би;

б) аралас би.

Ұжымдар (ансамбль) әр номинация бойынша 5 минутқа дейінгі бір байқау номерін ұсынады.

17. Байқаудың өңірлік (іріктеу) кезеңін өткізу мерзімі аудандық (қалалық), облыстардың, Астана және Алматы қалаларының білім басқармалары басшыларының бұйрықтарымен анықталады.

Облыстық әділ қазылардың хаттамасы негізінде балалардың республикалық байқауға қатысуы туралы білім басқарламаларының бұйрықтары шығарылады.

18. Байқау келесі критерийлер бойынша бағаланады:

- номинацияларға жұмыстардың сәйкестігі;

- халық дәстүрлерін сақтау және пайдалану;

- номерді безендіру (музыка, костюм, реквизит);

- бейнелі көркемдік;

- композициялық шешім (номердің драматургиясы, бидің «суреті»);

- орындау техникасы (хореографиялық лексикасы, жасына сәйкестігі);

- музыкалық және лексикалық материалдардың жасына сәйкестігі.

19. Байқау жұмыстарын 10 баллдық шкала бойынша байқау критерийлеріне сәйкес кәсіби қазылар алқасы бағалайды. Қазылар алқасының шешімі хаттамамен ресімделеді.

**5. Байқауға қатысушыларды марапаттау**

20. Байқау жеңімпаздары 1, 2, 3 дәрежелі дипломдармен және бағалы сыйлықтармен марапатталады. Байқаудың барлық қатысушыларына сертификаттар беріледі.

21. Байқаудың жеңімпаздарын дайындаған педагогтерге алғыс хаттар беріледі немесе жіберіледі.

**6. Байқауды қаржыландыру**

22. Байқаудың өңірлік кезеңдерін жергілікті атқарушы органдар қаржыландырады.

23. Байқауға қатысушылардың іс-шара өткізілетін жерге баратын және қайтатын жол ақысы және жолдағы тамақтануы байқауға жіберуші жақтың тарапынан төленеді.

24. Байқау кезіндегі қатысушылардың орналасу және тамақтану шығыстары, Байқауды өткізуге және ұйымдастыруға шығыстар республикалық бюджет есебінен қамтамасыз етіледі.

1-қосымша

**«Ақ шағала» республикалық хореографиялық фестиваль-байқауға қатысуға өтінім**

**2018 жыл**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **№**  **р/н** | **Қатысушының тегі, аты, әкесінің аты (толығымен)** | **Туған күні, айы, жылы** | **Тұратын жері**  **(облыс, қала, ауыл, телефоны)** | **Білім беру ұйымы, сыныбы, курсы** | **Қатысушы баратын қызығушылығы бойынша ұйым немесе бірлестік** | **Номинацияның атауы** | **Жұмыстың атауы** | **Жетекшінің тегі, аты, әкесінің аты**  **(толығымен), байланыс телефоны** |
|  |  |  |  |  |  |  |  |  |

Өтінім білім беру ұйымы басшысының қолымен және мөрімен куәландырылады.

2-қосымша

Жұмысқа аңдатпа

Ұйым \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Номинацияның атауы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Бидің аты \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Орындаушының тегі, аты, әкесінің аты \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Жетекшінің тегі, аты, әкесінің аты \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Қысқаша сипаттама \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Негізгі сипаттама\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_